Az alapkezelők folyamatosan kötelesek kommunikálni (általában honlapjukon megjeleníteni) az adott befektetési alapok aktuális árfolyamát, illetve a múltbéli teljesítményét. Ezeket figyelemmel kísérve saját magad is nyomon követheted a befektetéseid alakulását. Ugyanakkor a saját befektetési szolgáltatódnál is lehetőség van arra, hogy a teljes portfoliód értékét, illetve annak időszaki alakulását napi szinten ellenőrizhesd. Sok esetben erre már átlátható telefonos alkalmazások állnak rendelkezésre, ahol néhány kattintással megnézheted az egyenleged.